**Jegyzőkönyv**

Készült: Bükkzsérc Község Önkormányzata Képviselő-testületének a hivatalban **2019. február 28-án** 1730 órakor megtartott nyílt üléséről.

Jelen vannak:

1. Vasas Csaba polgármester
2. Boldizsár Bertalan Gyula alpolgármester
3. Kiss Károly képviselő
4. Majnár Csaba képviselő
5. Kerékgyártó Károly képviselő
6. Lénárt Sándor képviselő
7. Csattos László képviselő

Tanácskozási joggal: Farmosi Zoltán jegyző, Vadásziné Majnár Márta gazd.ea. (jelenléti ív a jegyzőkönyv **1. sz**. melléklete).

A képviselő-testület tagjai napirendi pontokat 7 igen, 0 nem 0 tartózkodás szerint a következők szerint fogadták el. (A meghívó a jegyzőkönyv **2. sz**. melléklete.).

**Az ülés napirendje:**

1. **Tájékoztató az elmúlt testületi ülés óta tett fontosabb intézkedésekről, eseményekről**

Előterjesztő: polgármester

1. **Önkormányzati intézmények 2019. évi karbantartási feladatainak meghatározása**

Előterjesztő: polgármester

1. **Az Önkormányzat 2019. évi költségvetésének tárgyalása**

Előterjesztő: Vasas Csaba polgármester

1. **A polgármester 2019. évi szabadságolási ütemtervének elfogadása**

Előterjesztő: Farmosi Zoltán jegyző

1. **Indítványok, javaslatok**

**1. napirendi pont**

**Tájékoztató az elmúlt testületi ülés óta tett fontosabb intézkedésekről, eseményekről**

**Vasas Csaba polgármester:** nagyobb volumenű munkához hozzákezdtünk a konditerem felújításának, ablakot, ajtót cseréltünk, vakolás történt, leszigeteltük a tetejét, gipszkartonnal láttuk el, kiegyenlítő beton került az aljára, a burkolás még hiányzik, és a külső állapotot is ki kell javítani. Az asszonyok inkább takarítási munkát végeztek a faluban, január közepétől folytatódik a pincevágási munka, ha nincs hóseprés és nem kell munkás a konditeremben, akkor a pincében vannak. Fizikai munkálatok ennyi lett volna. Van-e ehhez kérdés, javaslat?

**Majnár Csaba képviselő:** alakul szépen, voltam arra.

**Kerékgyártó Károly képviselő:** a színpadunk eléggé rozsdásodik, ha lenne rá kapacitás, azt nem ártana lefesteni.

**Vasas Csaba polgármester:** én már arra is gondoltam, hogy oda egy fixet lehetne építeni, ezt pedig eladnánk. Néztem egyébként máshol is lesz több festési munka. Más hozzászólás javaslat? Ha elfogadjátok a beszámolót szavazzatok.

**A beszámolót jóváhagyólag elfogadták.**

**2. napirendi pont**

**Önkormányzati intézmények 2019. évi karbantartási feladatainak meghatározása**

**Vasas Csaba polgármester:** már az előző pont is nagyjából ide tartozott, de van-e ezzel kapcsolatban javaslat? Ezt már korábban beszéltük, hogy a magyar falu programba bele tudnánk tenni a napköziotthont, a hivatal tetőfelújítását és az óvoda tetőfelújítását, szerintem fontossági sorrend szerint ezek lennének. Van-e valakinek javaslat, hozzászólás?

**Lénárt Sándor képviselő:** kapunk valamit ezekkel a pályázatokkal kapcsolatban, mert hallottam a rádióban erről.

**Vasas Csaba polgármester:** most fog indulni, még nem kellett semmit leadni. Az összegeket nem tudjuk, olyan nincs szerintem, hogy valaki nem nyer. Még a művelődési ház ablakai (hátul) fontos lenne, és ha lehet, akkor a szigetelése. Az energetika pályázatunk ha elkezdődik áprilisban, akkor úgy néz ki, hogy a nyáron meg is valósulhat.

A csapadékvizes pályázathoz is hozzák a betonelemeket, nyáron az is megvalósul reméljük. A bicikliutas pályázatnál is zajlik a kisajátítási eljárás.

A napirendi ponthoz a fentebb említett épületeket reméljük, hogy fel tudjuk újítani. A karbantartási feladatokhoz én még a festési munkákat is hozzáveszem.

Ha elfogadjátok ezeket a feladatokat szavazzatok.

**A karbantartási feladatokat a képviselők jóváhagyólag elfogadták.**

**3. napirendi pont**

**Az Önkormányzat 2019. évi költségvetésének tárgyalása**

**Vasas Csaba polgármester:** a napirendi ponthoz a képviselők írásos előterjesztést kaptak. (jegyzőkönyv sz. melléklete)

**Farmosi Zoltán jegyző:** kettő részletben, ezt kiegészíteném, amit először kaptatok azok az állami bevételek voltak, mert törvénybeli előírás, hogy 15-vel a költségvetés tárgyalását el kell kezdeni. És most pedig kiegészítést kaptatok, hiszen Márti tanul is meg csinálja is, most tudtuk összehozni, nyilván olyan számok vannak benne, amit ő fog tudni megmagyarázni. Tudjuk, hogy terv, bármikor lehet és kell is módosítani, az alap dolgok benne vannak. A rendelet elfogadása fontos lenne, hogy tovább tudjunk lépni.

Ami még nem volt forintosítva, de valószínűsíthető kiadás lesz az a közös hivatal adatvédelmi rendszerének kiépítése, ehhez kapcsolódóan ma is kaptunk tájékoztató anyagot, heteken belül ebben dönteni kell önkormányzati szinten, de intézményi szinten is. Két intézményt érint az óvodát és önkormányzatot, erre nem adnak állami támogatást.

A választások költségét sem tudjuk előre. Ezeket az év folyamán tudjuk korrigálni, illetve módosítani lehet.

**Kiss Károly képviselő**: a kiadások 22.sorában az üzemeltetési anyagok beszerzése 5,7 millió mit takar? És még van egy másik az 51. sor micsoda?

**Farmosi Zoltán jegyző:** ezeknek a másik lába is ott van a bevételeknél, ezek a beruházások.

**Vasas Csaba polgármester:** és az első kérdés, mi alapján lett kiszámolva az üzemeltetési anyagok.

**Vadásziné Majnár Márta gazd.ea:** ez az üzemanyag, kenőanyag, irodaszer, beszerzési anyagok.

**Kiss Károly képviselő**: és mennyi ebből a hajtó és kenőanyag?

**Vadásziné Majnár Márta gazd.ea:** oda 1 millió forintot raktam be, de az több lesz.

**Kiss Károly képviselő**: ez hatalmas nagy összeg, nem tudom az alapját, hogy mi alapján ekkora ez az összeg?

**Vadásziné Majnár Márta gazd.ea:** tavalyi év alapján, azt is néztem, ebben benne van a közfoglalkoztatottakra eső rész is.

**Kerékgyártó Károly képviselő:** az anyagköltség is?

**Vadásziné Majnár Márta gazd.ea:** a munkaruha is benne van.

**Vasas Csaba polgármester:** Karcsi gondolom azt hitted, hogy ez mind üzemanyag. De inkább üzemeltetési anyagok akkor.

**Vadásziné Majnár Márta gazd.ea:** törvény szerint ide kell tenni ezeket.

**Kerékgyártó Károly képviselő:** nekem az óvoda költségvetéshez lenne kérdésem. Jól értelmezem, hogy ki kell egészíteni majdnem 9 millióval.

**Farmosi Zoltán jegyző:** ez tudjátok miből adódik, az állam 2 fő óvónőt finanszíroz eleve, 3 óvónő van foglalkoztatva az olyan 3-4 millió.

**Kiss Károly képviselő:** jó látom, hogy 21 fő óvodai ellátott van? Mert itt beszéltek valamelyik évben 30-as létszámban. Most van-e ilyen túlmunka meg egyebek? Mert valamelyik évben már megszakadtak a munkában.

**Farmosi Zoltán jegyző:** nincsen tervezve szerintem.

**Vasas Csaba polgármester:**az kéne még. Nagyon le vannak terhelve, mert amikor egyik elmegy szabadságra, adni kell egy közmunkást.

**Kiss Károly képviselő:**21 főt keveslem egy kicsit.

**Farmosi Zoltán jegyző:** Cserépfaluban is 20-21 fő van.

**Kerékgyártó Károly képviselő:** Cserépben 2 óvónő vagy 3?

**Vasas Csaba polgármester:** Cserépben 2, nálunk 3. Van egy dajka, és még van egy másik fő, aki közmunkás.

**Kerékgyártó Károly képviselő:** arra lennék kíváncsi, hogy a 21 főből mennyi az átlag?

**Vasas Csaba polgármester:** ha betegség van akkor 8-an vannak, de van olyan, hogy 21.

**Boldizsár Bertalan Gyula alpolgármester:** az a baj, hogy akkor úgy finanszírozzák az étkezést is.

**Lénárt Sándor képviselő**: Cserépben megoldják 2 fővel.

**Vasas Csaba polgármester:** azelőtt meg túlórát fizettünk több százezer forintot.

**Kiss Károly képviselő:** azért remélem, hogy az nincs.

**Farmosi Zoltán jegyző:** a harmadik óvónő alkalmazásának feltétele, hogy ne legyen túlóra.

**Boldizsár Bertalan Gyula alpolgármester:** azért kértek.

**Vasas Csaba polgármester:** mert a vezető-óvónőnek a gyerekekkel nem sok az óraszáma.

**Lénárt Sándor képviselő**: egy másik feltétel is volt, hogy a létszám emelkedni fog. De ha a létszám nem fog emelkedni, akkor visszatérünk az eredeti álláspontra.

**Kerékgyártó Károly képviselő:** erre térjünk már vissza szerintem is.

**Lénárt Sándor képviselő**: jegyző úr mondta, hogy Cserépben ugyanennyi a létszám, két óvónővel. Ott mennyi a túlóra?

**Farmosi Zoltán jegyző:** nincsen túlóra.

**Lénárt Sándor képviselő**: akkor nem értem itt miért kell ugyanannyi létszámra 3 óvónő.

**Boldizsár Bertalan Gyula alpolgármester:** én azért visszahallom, hogy az önkormányzat nem jó gazdája az óvodának. Minden létező segítséget egy szóra megkapnak és 23 millió forint egy évben. Persze a gyerekeket meg kell tartani. A másik baj, hogy mindig a hibát nézik, nem is baj, mert támogassuk a gyerekeket, de azért van egy határ.

**Lénárt Sándor képviselő**: ha más település megoldja két fővel, itt minek kell három, az kb. 3 millió forint biztos van.

**Vasas Csaba polgármester:**: meg kellene kérdezni működik-e itt a két csoport amiért kérték a harmadik személyt.

**Boldizsár Bertalan Gyula alpolgármester:** az is tény, hogy van egy alkalmazotti létszám, ami alá nem lehet menni, akkor is ha csak két gyerek van. Vagy megállapodást kötni, hogy a gyerekek oda járnak.

**Vasas Csaba polgármester:** ha az állam ad 2.4 főt, akkor kettő lehet.

**Boldizsár Bertalan Gyula alpolgármester:** az életkori sajátosságok miatt lett beiktatva, az átfedésekben úgymond kettészedik

**Farmosi Zoltán jegyző:** de nem két csoport, mert akkor 2x2 óvónő lenne.

**Kiss Károly képviselő:** én szeretném megkérdezni a vezető óvónőtől, hogy mi az oka annak, hogy az óvodából is elviszik a gyereket, illetve a szülőt is megkérdezném. Mi nem jól működik itt, hogy nem elég már az iskolából elvinni, már az ovisokat is.

**Vasas Csaba polgármester:** mi a javaslatod? Legközelebbi testületi ülésre legyen itt a vezető óvónő?

**Kiss Károly képviselő:** polgármester is megkérdezheti.

**Vasas Csaba polgármester:** a vezető óvónőt kérdezzem meg, vagy a szülőt.

**Kerékgyártó Károly képviselő:** kérjünk már statisztikát, hogy tavalyi évben hány gyerek volt napi szinten?

**Farmosi Zoltán jegyző:** úgyis beszámol minden évben az óvónő.

**Kerékgyártó Károly képviselő:** arra lennénk kíváncsiak, hogy napi szinten mennyi gyerek van. Mert ebből nem nagyon tudjuk meg. Be van íratva x fő, azt mondják el.

**Vasas Csaba polgármester:** tényleg ilyenre még nem volt példa, hogy az ovist is elvigyék. Utánajárok és megkérdezem mindkét felet.

**Kiss Károly képviselő:** a bevételek oldalán a tartózkodás utáni idegenforgalmi adó (30.sor)mi alapján van betervezve, eddig 20-50 ezer forint körüli összeg volt.

**Vadásziné Majnár Márta gazd.ea:** tavalyi számok alapján készült, illetve egy kicsit felé van tervezve. Bízunk abban, hogy emelkedni fog az adóbevétel.

**Kiss Károly képviselő:** eddig kevesebb összegek teljesültek, most meglepődtem.

**Vasas Csaba polgármester:** van-e még kérdés a költségvetéssel?

**Vadásziné Majnár Márta gazd.ea:** az adókat ebben az évben magasabbra terveztük Karcsi, mert ebben az évben nagyobb hangsúlyt fektetünk a kintlévőségek behajtására.

**Lénárt Sándor képviselő**: sok kintlévőségünk van?

**Vadásziné Majnár Márta gazd.ea:** azért van. Vannak elmaradások.

**Csattos László képviselő:** van olyan, aki nem fizette be. El van csúszva?

**Farmosi Zoltán jegyző:**a behajtásnak van módja, felszólítás, letiltás, végrehajtás, bírósági végrehajtás. Nyilván az az érdeke mindenkinek, hogy behajtásra kerüljön.

**Kiss Károly képviselő:** mekkora összeg?

**Vadásziné Majnár Márta gazd.ea:** nem tudunk még pontos összeget, majd beszámolókor.

**Lénárt Sándor képviselő**: kérjünk pontos adatokat ezzel kapcsolatban.

**Farmosi Zoltán jegyző:** elkészült a belső ellenőrzési jelentés ezzel kapcsolatban.

**Vasas Csaba polgármester:** költségvetéssel kapcsolatban van-e még kérdés?

**Lénárt Sándor képviselő**: ellátási díjak a bevételnél mit takarnának?

**Vadásziné Majnár Márta gazd.ea:** iskola, óvoda étkezés.

**Lénárt Sándor képviselő**: kiszámlázott forgalmi adók?

**Vadásziné Majnár Márta gazd.ea:** amit mi számlázunk ki. Étkezési díjaknak, terembérletnek az áfája.

**Csattos László képviselő:** ez úgyis csak tervezet.

**Kerékgyártó Károly képviselő:** a civil szervezetek, akiket szoktunk támogatni mikor tárgyaljuk?

**Vasas Csaba polgármester:** az az egyebekben lesz majd.

**Farmosi Zoltán jegyző:** a költségvetésben fogadjátok el a keretet. Akkor kiírnánk a pályázatot nekik.

**Kerékgyártó Károly képviselő:**  akkor az igényeket adják be.

**Majnár Csaba képviselő**: a civil szervezeteknek ha adunk pénzt, az a sor.

**Vadásziné Majnár Márta gazd.ea:** 49. sor. 3,1 millió forint.

**Farmosi Zoltán jegyző**: gyakorlatilag megváltozna ez a dolog javaslatunk szerint, el lenne fogadva a keret, és ennek a keretnek a terhére lenne kiírva a pályázat. Erre pályázhatnak a civil szervezetek, amit következő ülésen bírálná el.

**Kiss Károly képviselő**: tavalyi évben mennyi volt erre tervezve?

**Farmosi Zoltán jegyző:** 3 millió forint körül volt.

**Vasas Csaba polgármester:** nem volt annyi. 2-2,5 millió forint között volt.

**Kiss Károly képviselő**: ha megengedi a költségvetés, akkor maradhat így.

**Vasas Csaba polgármester:** ha nincs más javaslat, akkor átadom a szót az Ügyrendi Bizottság elnökének.

**Kerékgyártó Károly ÜB elnök:** a költségvetési rendelet-tervezetet az Ügyrendi Bizottság megtárgyalta, elfogadásra javasolja.

**Vasas Csaba polgármester:** akkor felteszem szavazásra, aki a 2019. évi költségvetését, egyben az önkormányzat költségvetési rendeletét 172.586.000. Ft bevétellel és ugyanennyi kiadással elfogadja, kézfelnyújtással szavazzon.

**A szavazásban részt vevő képviselők száma: 7 fő.**

**A képviselő-testület 7 igen, 0 nem és 0 tartózkodással a következő rendeletet alkotta:**

**Bükkzsérc Község Önkormányzat Képviselő-testületének 2/2019. (II.28.) önkormányzati rendelete az önkormányzat 2019. évi költségvetéséről**

(a rendelet szövege a jegyzőkönyv melléklete)

**Farmosi Zoltán jegyző:** akkor én itt javasolnám elfogadni a civil szervezetek támogatására kiírt pályázatot.

**Vasas Csaba polgármester**: aki egyetért azzal, hogy kiírjuk a civil szervezetek támogatására a pályázatot, kézfelnyújtással szavazzon.

**A szavazásban részt vevő képviselők száma: 7 fő.**

**A képviselő-testület 7 igen, 0 nem és 0 tartózkodással a következő határozatot hozta:**

**3/2019. (II.28.)**

**Tárgy: pályázati kiírás elfogadása a társadalmi szervezetek támogatására.**

Bükkzsérc Község Önkormányzatának képviselő-testülete megtárgyalta a polgármester előterjesztésében az államháztartás körébe nem tartozó szervezetek támogatására kiírt pályázati kiírást, amelyet a mellékelt tartalommal

**jóváhagyólag elfogadja.**

**Határidő**: értelemszerűen

**Felelős**: polgármester

1. **napirendi pont**

**A polgármester 2019. évi szabadságolási ütemtervének elfogadása**

**Vasas Csaba polgármester:** a napirendi ponthoz a képviselők írásos előterjesztést kaptak (jegyzőkönyv sz. melléklete) Én egész évre kitöltöttem, holott választás lesz.

**Farmosi Zoltán jegyző:** majd korrigáljuk, nincs jelentősége. Még nem tudjuk a választás dátumát, október 15-ig időarányosan írd be.

**Vasas Csaba polgármester:** akkor felsorolom, mert senkinek nincs benne.

Aki elfogadja a szabadságolási ütemtervet kézfelnyújtással szavazzon.

**A szavazásban részt vevő képviselők száma: 7 fő.**

**A képviselő-testület 7 igen, 0 nem és 0 tartózkodással a következő határozatot hozta:**

**4/2019.(II.28.) Kt határozat**

Bükkzsérc Község Önkormányzati Képviselő-testülete a közszolgálati tisztviselőkről szóló 2011. évi CXCIX. törvény 225/C.§ (2) bekezdésében foglalt hatáskörében eljárva:

Bükkzsérc Község Polgármestere 2019. évi szabadságolási ütemtervét az alábbiak szerint jóváhagyja:

**Szabadságolási ütemterv**

**2019. év**

|  |  |
| --- | --- |
| Hónap | Nap |
| Január | 2 |
| Február | 3 |
| Március | 2 |
| Április | 3 |
| Május | 4 |
| Június | 4 |
| Július | 10 |
| Augusztus | 2 |
| Szeptember | 4 |
| Október | 4 |
| November | 1 |
| December | 2 |

**HATÁRIDŐ:** **folyamatos**

**FELELŐS: Farmosi Zoltán jegyző**

 **Vasas Csaba polgármester**

**5. napirendi pont**

**Indítványok, javaslatok**

**Farmosi Zoltán jegyző:** novemberben tárgyaltuk a Széchenyi-úti telek visszavásárlásával kapcsolatos kérelmet. A lényeg, hogy a tulajdonos kéri az elidegenítési tilalmi jog levételét. Utánajártam a dolognak, nincs lehetőség tovább húzni vele az időt, az a lehetősége van az Önkormányzatnak, hogy leveszi róla ezen jogot, mert arra nincs lehetőség, hogy visszavegyük a telket. 2001 után ez egészen idáig húzódott.

**Vasas Csaba polgármester:** tehát akkor le kell venni róla az elidegenítési tilalmi jogot, mert a bíróság elutasította a keresetet.

**Csattos László képviselő:** akkor nekünk nincs követelésünk.

**Lénárt Sándor képviselő:** melyik telek ez?

**Vasas Csaba polgármester:** Poczik Zoliék mellett a Széchenyi úton. Ő akarja majd megvenni. Aki egyetért a beépítési kötelezettség törlésével, kézfelnyújtással szavazzon.

**A szavazásban részt vevő képviselők száma: 7 fő.**

**A képviselő-testület 7 igen, 0 nem és 0 tartózkodással a következő határozatot hozta:**

**5/2019. (II.28.) Kt. határozat**

**Tárgy: beépítési kötelezettség törlése**

Bükkzsérc Község Önkormányzatának Képviselő-testülete megtárgyalta a jegyző előterjesztésében Dr. Borbély Zsolt egyéni ügyvéd, mint – Dr. Katona László és Katona Anita megbízottja – kérelmét, melyben a megbízók tulajdonát képező **bükkzsérci 345 hrsz**-ú ingatlanra bejegyzett beépítési kötelezettség törlését kéri a képviselő-testülettől.

A képviselő-testület megismerve az ügy előzményeit és az ezzel kapcsolatos jogerős bírósági ítéletet, úgy dönt, hogy tárgyi ügyben

**a beépítési kötelezettség törléséhez hozzájárul.**

A képviselő-testület utasítja a jegyzőt, hogy ezen határozat alapján a bejegyzés törlését kérelmezze a BAZ Megyei Kormányhivatal, Mezőkövesdi Járási Hivatal Földhivatali Osztályánál.

**Határidő**: értelemszerűen

**Felelős**: jegyző

**Farmosi Zoltán jegyző:** tájékoztatásul még eszembe jutott, hogy Prok Beatrix és társai akartak a közelmúltban telekrendezést kérni tavaly nyáron, belterületbe akarnak vonni pár ingatlant, akkor mi megbíztuk Sáth Péter építészt egy megállapodással, mert a költségeket Prok Beatrix átvállalja, most van egyeztetés alatt ez a munka, megküldtük 24 szakhatóságnak az anyagot, 30 napjuk van rá, hogy válaszoljanak, szerintem április környékén lehet majd rendeletet módosítani.

**Vasas Csaba polgármester:** előttem van még egy határozati javaslat, a dél-bükki települések belterületi vízrendezése pályázat kapcsán. A tervezés többe került, mint a pályázat elbírja 599.763.- ft-tal. Az a kérés érkezett a Nordtendertől, hogy mivel a pályázat ezt nem finanszírozza, határozatban döntsünk ezen önerő átvállalásáról.

**Csattos László képviselő:** ezt az öt falunak kell állni.

**Vasas Csaba polgármester:** most mondtam, ez csak Bükkzsércé. A cserépinél még nincs is közbeszerzés, mert 15 millió hiány van.

Azt hitték a pályázatírók, hogy ezt az összeget is bele tudják tenni a pályázatba, de nem tudták.

**Csattos László képviselő**: ezt minden falunak állnia kell?

**Vasas Csaba polgármester:** nem. Ez a Bükkzsércre eső rész. Van akinek még a közbeszerzést ki se írták, valaki még hátrább van a munkában.

**Kiss Károly képviselő:** ránk ennyi esett.

**Vasas Csaba polgármester:** nem tudom mi lesz a csapadékvizes pályázattal mi lesz.

**Csattos László képviselő**: már mióta húzódik.

**Vasas Csaba polgármester:** én magától a kivitelezéstől is félek, ahol jó az árok ott nem tesznek betétcsövet. A pénzből ott lesz megcsinálva ahol rossz a híd.

**Csattos László képviselő**: ez így nem fog működni.

**Vasas Csaba polgármester**: ez így van tervezve.

**Csattos László képviselő**: szerintem el se kezdjük, most komolyan.

**Vasas Csaba polgármester**: ha most ezt az önrészt nem fogadjuk el, akkor megszűnik a pályázat, vihetik vissza az anyagot. Nekem lesz a legrosszabb, hozzám fognak ezzel jönni.

**Csattos László képviselő**: és igazuk is lesz.

**Vasas Csaba polgármester**: mit csinálja ezzel szerinted?

**Csattos László képviselő**: csináljon másik tervet.

**Vasas Csaba polgármester**: ezekre a pályázatokra először megküldték a pénzt, a tervek utána készültek.: i

**Kerékgyártó Károly képviselő**: mikor indulna ez? Melyik utca?

**Vasas Csaba polgármester**: a Rákóczi út végig. Költségcsökkentés címen kivettek több dolgot, a focipálya felé már nem lesz csinálva, vízgyűjtő tavat is kivették. A temetőnél pl. csak árok kiszedés van tervezve. Ahol jó és megfelelő átmérőjű a betétcső, oda nem terveztek újat. Ugyanúgy lesz az árok, mint a Kossuth úton.

**Kiss Károly képviselő:** ugyanolyan mederlapok lesznek?

**Vasas Csaba polgármester:** itt az a kérdés, hogy megszavazzuk-e ezt az önerőt. Aki egyetért azzal, hogy a már említett önerőt az önkormányzat biztosítja, kézfelnyújtással szavazzon.

**A szavazásban részt vevő képviselők száma: 7 fő.**

**A képviselő-testület 7 igen, 0 nem és 0 tartózkodással a következő határozatot hozta:**

**6/2019. (II.28.) Kt. határozat**

**Tárgy**: „Dél-bükki települések belterületi vízrendezése (Szomolya, Cserépfalu, Bükkzsérc, Tard, Répáshuta, Bükkszentkereszt)” című, Rákóczi utca csapadékvíz-elvezetése tárgyú TOP-2.1.3-15-BO1-2016-00067 projekttel kapcsolatos önerőre vonatkozó döntés

Bükkzsérc Község Önkormányzatának Képviselő-területe megtárgyalta a TOP-2.1.3-15-BO1-2016-00067 projekttel kapcsolatos önerőre vonatkozó döntés tárgyú előterjesztését és az alábbi döntést hozta:

1. Bükkzsérc Község Önkormányzatának Képviselő-területe a TOP-2.1.3-15-BO1-2016-00067 kódszámú,  „Dél-bükki települések belterületi vízrendezése (Szomolya, Cserépfalu, Bükkzsérc, Tard, Répáshuta, Bükkszentkereszt)” című projekt megvalósításához a szükséges önerőt

599 763,- Ft összegben biztosítja az előkészítési költségekre vonatkozóan.

**Határidő**: folyamatos

**Felelős**: polgármester

**Vasas Csaba polgármester:** sok faluban van gond. Cserépfalu arra várakozik, hogy az állam megtoldja 15 millióval.

**Farmosi Zoltán jegyző:** 56 millió volt beállítva, és 18 millióval magasabb ajánlatok érkeztek.

**Kiss Károly képviselő:** divattá vált ez Magyarországon.

**Vasas Csaba polgármester:** az lett a baj, hogy ezek az árak, 2015, 2016-os árakhoz vannak, ahhoz képest felmentek az árak.

**Mezőkövesdi Többcélú Kistérségi Társulás Társulási Megállapodásának módosítása**

Vasas Csaba polgármester: a napirendi ponthoz a képviselők írásos előterjesztést kaptak. (jegyzőkönyv sz. melléklete) Változott a polgármester és amiatt kellett a társulási megállapodást módosítani. Tudjátok tehát, hogy miről szól, aki elfogadja a határozatot kézfelnyújtással szavazzon.

**A szavazásban részt vevő képviselők száma: 7 fő.**

**A képviselő-testület 7 igen, 0 nem és 0 tartózkodással a következő határozatot hozta:**

**7/2019. (II.28.) Kt. határozat**

Tárgy: a Mezőkövesdi Többcélú Kistérségi Társulás Társulási Megállapodásának módosításáról

Bükkzsérc Község Önkormányzat Képviselő-testülete megtárgyalta az előterjesztést és a következő határozatot hozza:

A Képviselő-testület a Társulási Megállapodás módosítását megtárgyalta és azt

**jóváhagyólag elfogadja**.

A Képviselő-testület felhatalmazza a polgármestert, hogy a Társulási Megállapodás módosításával kapcsolatban a szükséges intézkedéseket tegye meg.

Határidő: azonnal

Felelős: polgármester

**Vasas Csaba polgármester:** két hírem van, az egyik rossz lesz, a másik jó. Mai nappal kellett leadnunk az elszámolást a pályázatokról. Az alsó buszmegállónál a parkolók építése, kicsúsztunk a határidőből. Beküldtük az elszámolásunkat, lehet, hogy a harmadik ütemet nem fogják elfogadni, nem tudom. Még így is úgy kezdtünk neki, hogy most sincs minden terület a nevünkön. Az első számla határidőben ment be, az utána levővel hogy mi lesz, azt nem tudjuk. Ez csak egy tájékoztatás.

**Lénárt Sándor képviselő:** mit takar ez?

**Vasas Csaba polgármester:** hatmillió körüli összeg. Az a baj, hogy most sincs még a nevünkön az összes terület.

**Lénárt Sándor képviselő:** ha nem fogadják el, akkor a hatmilliót ki kell fizetni.

**Vasas Csaba polgármester:** a jó hír, hogy egy támogatói okiratot kaptunk a „dóci útra”. 119 millió forint körül van a támogatott összeg.

Több tárgy nem lévén a polgármester a képviselő-testületi ülést bezárja.

K.m.f.

Farmosi Zoltán Vasas Csaba

jegyző polgármester